CELEX: 42014X0325(01)
Language: da
Date: 2014-03-25 00:00:00
Title: Regulativ nr. 56 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af forlygter til knallerter og køretøjer, der behandles som knallerter

25.3.2014   
            
            
               DA
            
            
               Den Europæiske Unions Tidende
            
            
               L 89/77
            
         Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343/, der findes på adressen:
   http://www.unece.org/trans/main/wp29/wp29wgs/wp29gen/wp29fdocstts.html
   
      Regulativ nr. 56 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af forlygter til knallerter og køretøjer, der behandles som knallerter
   
   Omfattende al gældende tekst frem til:
   Ændringsserie 01 — Ikrafttrædelsesdato: 12. september 2001
   INDHOLD
   REGULATIV
   
               1.
            
            Anvendelsesområde
         
               2.
            
            Definition af »type«
         
               3.
            
            Ansøgning om godkendelse
         
               4.
            
            Mærkning
         
               5.
            
            Godkendelse
         
               6.
            
            Almindelige forskrifter
         
               7.
            
            Særlige forskrifter
         
               8.
            
            Forskrifter vedrørende farvede lygteglas og filtre
         
               9.
            
            Produktionens overensstemmelse
         
               10.
            
            Sanktioner i tilfælde af produktionens manglende overensstemmelse
         
               11.
            
            Ændring og udvidelse af godkendelsen af en type forlygte
         
               12.
            
            Endeligt ophør af produktionen
         
               13.
            
            Navne og adresser på de tekniske tjenester, som er ansvarlige for udførelse af godkendelsesprøvningen, og på de administrative myndigheder
         
               14.
            
            Overgangsbestemmelser
         BILAG
   
               Bilag 1 —
            
            Meddelelse vedrørende godkendelse eller udvidelse, nægtelse eller inddragelse af godkendelse eller endeligt ophør af produktionen af en type forlygte i henhold til regulativ nr. 56
         
               Bilag 2 —
            
            Godkendelsesmærkets udformning
         
               Bilag 3 —
            
            Fotometriske målinger
         
               Bilag 4 —
            
            Mindstekrav for metoder til kontrol af produktionens overensstemmelse
         
               Bilag 5 —
            
            Mindstekrav til prøveudtagning ved en inspektør
         1.   ANVENDELSESOMRÅDE
   Dette regulativ finder anvendelse på forlygter, som er udstyret med glødelamper til frembringelse af et enkelt nærlys, og som leveres som udstyr til knallerter (1) og køretøjer, der behandles som knallerter.
   2.   DEFINITION AF »TYPE«
   Forlygter af forskellig »type«: forlygter, som afviger på væsentlige punkter såsom:
   3.   ANSØGNING OM GODKENDELSE
   Ansøgning om godkendelse skal indgives af indehaveren af fabriks- eller varemærket eller af dennes behørigt bemyndigede repræsentant. Ansøgningen skal ledsages af følgende:
   
               3.1.
            
            
               tegninger i tre eksemplarer med en sådan detaljeringsgrad at typen kan identificeres. Tegningerne skal vise det område, der er reserveret til godkendelsesmærket, og angive forlygten set forfra og i tværsnit med skematisk angivelse af lygteglassets optiske riller og prismer
            
         
               3.2.
            
            
               en kort teknisk beskrivelse, som navnlig specificerer den leverede glødelampe
            
         
               3.3.
            
            
               to anordninger med farveløst lygteglas (2).
            
         
               3.4.
            
            
               Før der meddeles typegodkendelse, skal den godkendende myndighed efterprøve, at der foreligger tilfredsstillende ordninger til sikring af effektiv kontrol af produktionens overensstemmelse.
            
         4.   MÆRKNING
   
               4.1.
            
            
               Forlygter, som indleveres til godkendelse, skal på tydelig, læselig og ikke sletbar måde være forsynet med følgende påskrift:
               
                           4.1.1.
                        
                        
                           ansøgerens fabriks- eller varemærke
                        
                     
                           4.1.2.
                        
                        
                           angivelse af kategorien af den medleverende glødelampe.
                        
                     
         
               4.2.
            
            
               De skal derudover på lygteglasset og lygtehuset (reflektoren betragtes som lygtehus) (3) omfatte et areal, der giver tilstrækkelig plads til godkendelsesmærket. Dette areal skal angives på de tegninger, der henvises til i punkt 3.1 ovenfor.
            
         5.   GODKENDELSE
   
               5.1.
            
            
               Hvis de anordninger, der er indleveret i overensstemmelse med punkt 3 ovenfor, opfylder forskrifterne i dette regulativ, meddeles godkendelse.
            
         
               5.2.
            
            
               Hver godkendt type tildeles et godkendelsesnummer. De første to cifre (for tiden 00 for regulativet i dets oprindelige form) angiver den ændringsserie, som omfatter de seneste væsentlige tekniske ændringer til regulativet på godkendelsens udstedelsestidspunkt. En kontraherende part må ikke tildele samme nummer til en anden type forlygte.
            
         
               5.3.
            
            
               Meddelelse om godkendelse, udvidelse, nægtelse eller inddragelse af en godkendelse af en type forlygte i henhold til dette regulativ sendes til de kontraherende parter i 1958-overenskomsten, der anvender dette regulativ, ved hjælp af en formular svarende til modellen i bilag 1 til dette regulativ.
            
         
               5.4.
            
            
               Alle forlygter, der svarer til en type godkendt i henhold til dette regulativ, skal i det areal, der er omhandlet i punkt 4.2 ovenfor, og ud over den mærkning, der er beskrevet i punkt 4.1, være påført:
            
         
               5.4.1.
            
            
               et internationalt godkendelsesmærke (4) bestående af:
               
                           5.4.1.1.
                        
                        
                           en cirkel, der omgiver bogstavet »E« efterfulgt af kendingsnummeret for det land, der har meddelt godkendelsen (5)
                           
                        
                     
                           5.4.1.2.
                        
                        
                           et godkendelsesnummer.
                        
                     
         
               5.5.
            
            
               Den mærkning, der er omhandlet i punkt 5.4 ovenfor, skal være let læselig og må ikke kunne slettes.
            
         
               5.6.
            
            
               Bilag 2 til dette regulativ indeholder et eksempel på godkendelsesmærkets udformning.
            
         6.   ALMINDELIGE FORSKRIFTER
   
               6.1.
            
            
               Hver anordning skal være i overensstemmelse med forskrifterne i punkt 7 i dette regulativ.
            
         
               6.2.
            
            
               Forlygter skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ påbudte kendetegn.
            
         
               6.3.
            
            
               De komponenter, som skal fastholde glødelampen i reflektoren, skal være udført således, at glødelampen, heller ikke i mørke, kan monteres i nogen anden position end den korrekte.
            
         7.   SÆRLIGE FORSKRIFTER
   
               7.1.
            
            
               Lygteglassets korrekte position i forhold til det optiske system skal være tydeligt mærket og blokeret mod drejning.
            
         
               7.2.
            
            
               Til måling af den belysningsstyrke, som frembringes af forlygten, anvendes en måleskærm som beskrevet i bilag 3 til dette regulativ og en standard halogenglødelampe med en glat og farveløs pære i overensstemmelse med S3-kategorien i regulativ nr. 37.
               Standardglødelampen justeres til den relevante referencelysflux i overensstemmelse med de foreskrevne værdier for disse lamper i regulativ nr. 37.
            
         
               7.3.
            
            
               Lyset skal have en afskæring, der er tilstrækkeligt skarp til, at den gør det praktisk muligt at rette lyset på tilfredsstillende vis. Afskæringen skal være omtrent vandret og så lige som muligt over en vandret linje på mindst ± 900 mm, målt på en afstand af 10 m.
               Når forlygterne rettes i overensstemmelse med bilag 3, skal de opfylde forskrifterne deri.
            
         
               7.4.
            
            
               Lysets aftegning må ikke resultere i sideværts variationer, som forringer synligheden.
            
         
               7.5.
            
            
               Belysningsstyrken på den i punkt 7.2 ovenfor nævnte skærm, måles ved hjælp af en fotocelle, hvis effektive arbejdsflade skal være indeholdt i et kvadrat med sidelængde 65 mm.
            
         8.   FORSKRIFTER VEDRØRENDE FARVEDE LYGTEGLAS OG FILTRE
   8.1.   Der kan meddeles godkendelse for forlygter, som afgiver farveløst eller selektivt gult lys med en ufarvet lampe. Angivet i CIE trikromatiske koordinater er de tilsvarende farvespecifikationer for gule lygteglas eller filtre følgende:
   Selektivt gult filter (skærm eller lygteglas)
   
               Afgrænsning mod rød
            
            
               y ≥
            
            
               0,138 + 0,58 x
            
         
               Afgrænsning mod grøn
            
            
               y ≤
            
            
               1,29 x – 0,1
            
         
               Afgrænsning mod hvid
            
            
               y ≤
            
            
               – x + 0,966
            
         
               Afgrænsning mod spektrets værdi
            
            
               y ≤
            
            
               – x + 0,992
            
         som også kan angives som følger:
   
               dominansbølgelængde:
            
            
               575 - 585 nm
            
         
               renhedsfaktor:
            
            
               0,90 - 0,98
            
         Transmissionsfaktoren skal være ≥ 0,78.
   Transmissionsfaktoren bestemmes med en lyskilde med farvetemperatur 2 854 °K (svarende til belysningsmiddel A i henhold til Den internationale Belysningskommission (CIE)).
   8.2.   Filteret skal udgøre en del af forlygten og skal være fastgjort til denne på en sådan måde, at brugeren hverken kan fjerne det utilsigtet eller tilsigtet med almindeligt værktøj.
   8.3.   Bemærkning vedrørende farve
   Eftersom enhver godkendelse efter dette regulativ meddeles i medfør af punkt 8.1 ovenfor for en type forlygte, som afgiver enten farveløst lys eller selektivt gult lys, afskærer artikel 3 i den aftale, til hvilken dette regulativ er vedføjet, ikke de kontraherende parter fra at forbyde forlygter, som afgiver farveløst eller selektivt gult lys, på de køretøjer, som de indregistrerer.
   9.   PRODUKTIONENS OVERENSSTEMMELSE
   
               9.1.
            
            
               Forlygter, som er godkendt efter dette regulativ, skal være produceret således, at de er i overensstemmelse med den godkendte type, idet de opfylder forskrifterne i punkt 7 og 8.
            
         
               9.2.
            
            
               Til efterprøvning af, at forskrifterne i punkt 9.1 er opfyldt, skal foretages passende kontrol af produktionen.
            
         
               9.3.
            
            
               Indehaveren af godkendelsen skal især:
               
                           9.3.1.
                        
                        
                           sørge for, at der findes procedurer til effektiv kontrol af produkternes kvalitet
                        
                     
                           9.3.2.
                        
                        
                           råde over det nødvendige udstyr til kontrol af overensstemmelsen af hver godkendt type
                        
                     
                           9.3.3.
                        
                        
                           drage omsorg for, at prøvningsdata registreres, og at de tilhørende dokumenter er til rådighed i et tidsrum, der fastsættes efter aftale med den administrative tjeneste
                        
                     
                           9.3.4.
                        
                        
                           analysere resultaterne af hver type prøvning, så det kontrolleres og sikres, at produktets karakteristika er stabile inden for den normale variation i en industriproduktion
                        
                     
                           9.3.5.
                        
                        
                           sikre, at der for hver produkttype mindst udføres de i dette regulativs bilag 4 foreskrevne prøvninger
                        
                     
                           9.3.6.
                        
                        
                           sørge for, at enhver stikprøve, der udviser tegn på manglende overensstemmelse ved den pågældende type prøvning, foranlediger udtagelse af endnu en stikprøve og endnu en prøvning. Der skal tages alle nødvendige skridt til genopretning af produktionens overensstemmelse.
                        
                     
         
               9.4.
            
            
               Den kompetente myndighed, som har meddelt typegodkendelse, kan til hver en tid efterprøve de metoder til overensstemmelsesprøvning, som anvendes på de enkelte produktionsanlæg.
               
                           9.4.1.
                        
                        
                           Ved hver inspektion skal prøvningsoptegnelser og produktionsjournaler forelægges den besøgende inspektør.
                        
                     
                           9.4.2.
                        
                        
                           Sidstnævnte kan udtage stikprøver til prøvning på fabrikantens laboratorium. Det mindste stikprøveantal kan fastsættes under hensyntagen til resultaterne af fabrikantens egen kontrol.
                        
                     
                           9.4.3.
                        
                        
                           Såfremt kvalitetsniveauet synes at være utilfredsstillende eller det synes nødvendigt at kontrollere validiteten af de prøvninger, der er udført i henhold til punkt 9.4.2 ovenfor, udtager inspektøren stikprøver til kontrol hos den tekniske tjeneste, der har foretaget typegodkendelsesprøvningen, under anvendelse af kriterierne i bilag 5.
                        
                     
                           9.4.4.
                        
                        
                           Den kompetente myndighed kan udføre enhver prøvning, som foreskrives i dette regulativ. Sådan prøvning finder sted på stikprøver, som udtages på tilfældig måde, uden at det medfører forvridning af fabrikantens leveringsforpligtelser, og i overensstemmelse med kriterierne i bilag 5.
                        
                     
                           9.4.5.
                        
                        
                           Den kompetente myndighed skal tilstræbe en inspektionshyppighed på én gang hvert andet år. Dette er imidlertid op til den kompetente myndigheds skøn og dens tillid til de systemer, der skal sikre effektiv kontrol med produktionens overensstemmelse. Hvis der registreres negative resultater, sikrer den kompetente myndighed, at der tages alle nødvendige skridt til, at produktionens overensstemmelse snarest muligt genoprettes.
                        
                     
         
               9.5.
            
            
               Der ses bort fra forlygter med åbenlyse fejl.
            
         10.   SANKTIONER I TILFÆLDE AF PRODUKTIONENS MANGLENDE OVERENSSTEMMELSE
   
               10.1.
            
            
               En godkendelse for en type forlygte, der er meddelt i henhold til dette regulativ, kan inddrages, hvis kravene ikke opfyldes, eller hvis en forlygte med typegodkendelsesmærke ikke er i overensstemmelse med den godkendte type.
            
         
               10.2.
            
            
               Hvis en kontraherende part i 1958-overenskomsten, som anvender dette regulativ, inddrager en godkendelse, som den tidligere har meddelt, skal den straks underrette de øvrige kontraherende parter, der anvender dette regulativ, herom ved hjælp af en meddelelsesformular svarende til modellen i bilag 1 til dette regulativ.
            
         11.   ÆNDRING OG UDVIDELSE AF GODKENDELSEN FOR EN FORLYGTETYPE
   
               11.1.
            
            
               Enhver ændring af køretøjstypen skal meddeles den administrative myndighed, som har godkendt forlygtetypen. Denne myndighed kan da enten:
               
                           11.1.1.
                        
                        
                           skønne, at de foretagne ændringer næppe vil have mærkbar ugunstig virkning, og at forlygtetypen under alle omstændigheder stadig opfylder forskrifterne, eller
                        
                     
                           11.1.2.
                        
                        
                           kræve en yderligere prøvningsrapport fra den tekniske tjeneste, som er ansvarlig for prøvningens udførelse.
                        
                     
         
               11.2.
            
            
               Godkendelse eller nægtelse af godkendelse skal sammen med detaljer om ændringerne meddeles de kontraherende parter, der anvender dette regulativ, i henhold til fremgangsmåden beskrevet i punkt 5.3 ovenfor.
            
         
               11.3.
            
            
               Den kompetente myndighed, som udsteder udvidelse af en godkendelse, tildeler udvidelsen et serienummer og underretter de andre parter i 1958-overenskomsten, der anvender dette regulativ, herom ved hjælp af en meddelelsesformular svarende til modellen i bilag 1 til dette regulativ.
            
         12.   ENDELIGT OPHØR AF PRODUKTIONEN
   Hvis indehaveren af godkendelsen endeligt indstiller produktionen af en forlygte, som er godkendt i henhold til dette regulativ, skal han underrette den myndighed, som har udstedt godkendelsen, herom. Efter modtagelse af den pågældende meddelelse underretter myndigheden de øvrige parter i 1958-overenskomsten, som anvender dette regulativ, herom ved hjælp af en meddelelsesformular svarende til modellen i bilag 1 til dette regulativ.
   13.   NAVNE OG ADRESSER PÅ DE TEKNISKE TJENESTER, DER ER ANSVARLIGE FOR UDFØRELSE AF GODKENDELSESPRØVNINGERNE, OG PÅ DE ADMINISTRATIVE MYNDIGHEDER
   De kontraherende parter i 1958-overenskomsten, som anvender dette regulativ, meddeler FN's sekretariat navn og adresse på de tekniske tjenester, som er ansvarlige for udførelse af godkendelsesprøvninger, og på de administrative myndigheder, som meddeler godkendelser, og hvortil meddelelser udstedt i andre lande om typegodkendelse eller udvidelse, nægtelse eller inddragelse af godkendelse, skal sendes.
   14.   OVERGANGSBESTEMMELSER
   
               14.1.
            
            
               Fra seks måneder efter den officielle ikrafttrædelsesdato for regulativ nr. 113 må ingen kontraherende part, som anvender dette regulativ, nægte at meddele ECE-godkendelse i henhold til dette regulativ.
            
         
               14.2.
            
            
               Kontraherende parter, der anvender dette regulativ, må ikke nægte at meddele udvidelse af godkendelser i henhold til ændringsserie 01 til dette regulativ.
            
         
               14.3.
            
            
               Godkendelser, som er meddelt i henhold til dette regulativ før ikrafttrædelsesdatoen for regulativ nr. 113, og enhver udvidelse af godkendelser, herunder udvidelser af den oprindelige udgave af dette regulativ, som er meddelt efterfølgende, forbliver gyldige på ubestemt tid.
            
         
               14.4.
            
            
               Kontraherende parter, der anvender dette regulativ, skal fortsat udstede godkendelser af forlygter på grundlag af ændringsserie 01 eller den oprindelige udgave af dette regulativ, forudsat at der er tale om forlygter til montering på ibrugtagne køretøjer.
            
         
               14.5.
            
            
               Fra den officielle ikrafttrædelsesdato for regulativ nr. 113 må ingen kontraherende part, som anvender dette regulativ, forbyde montering på en ny køretøjstype af en forlygte, der er godkendt i henhold til regulativ nr. 113.
            
         
               14.6.
            
            
               Kontraherende parter, der anvender dette regulativ, skal fortsat tillade montering på en køretøjstype eller et køretøj, der er godkendt i henhold til dette regulativ.
            
         
               14.7.
            
            
               Kontraherende parter, der anvender dette regulativ, skal fortsat tillade montering eller anvendelse på et ibrugtaget køretøj af en forlygte, der er godkendt i henhold til dette regulativ i dets oprindelige udgave, forudsat at der er tale om udskiftningsforlygter.
            
         
      (1)  Som defineret i 1968-konventionen om vejtrafik, kapitel I, artikel 1, litra m) (E/CONF.56/16/Rev.l).
   
      (2)  Hvis forlygten skal fremstilles med farvet lygteglas, indleveres desuden to prøveeksemplarer af farvet lygteglas udelukkende med henblik på prøvning af farven.
   
      (3)  Kan lygteglasset ikke adskilles fra lygtehuset (reflektoren betrages som lygtehus), er et areal på lygteglasset tilstrækkeligt.
   
      (4)  Hvis forskellige forlygtetyper har identiske lygteglas eller reflektorer, kan lygteglasset og reflektoren forsynes med de forskellige godkendelsesmærker for disse forlygtetyper, forudsat at godkendelsesnummeret for den specifikke type kan identificeres utvetydigt.
   
      (5)  Kendingsnumrene for de kontraherende parter i 1958-overenskomsten er angivet i bilag 3 til den konsoliderede resolution om køretøjers konstruktion (R.E.3), dokument TRANS/WP.29/78/Rev.2/Amend. 1.
   
      BILAG 1
      
         MEDDELELSE
      
      (største format: A4 (210 × 297 mm))
      
         
   
   
      BILAG 2
      
         GODKENDELSESMÆRKETS UDFORMNING
      
      
         
      a ≥ 5 mm
      En forlygte med ovenstående godkendelsesmærke er godkendt i Nederlandene (E4) under godkendelsesnummer 00243. De første to cifre i godkendelsesnummeret angiver, at godkendelsen blev meddelt i overensstemmelse med kravene i regulativet i dets oprindelige udgave.
      
         Bemærkning:
      
      Godkendelsesnummeret skal placeres tæt på cirklen og enten over, under, til venstre eller til højre for bogstavet "E". Alle nummerets cifre skal stå på samme side af bogstavet "E" og vende samme vej. Brug af romertal som godkendelsesnummer bør undgås for at undgå forveksling med andre symboler.
   
   
      BILAG 3
      
         FOTOMETRISKE MÅLINGER
      
      
                  1.
               
               
                  Ved målingerne skal måleskærmen placeres i en afstand af 10 m foran forlygten og vinkelret på en linje, der forbinder lampens glødetråd og punktet HV; linjen H-H skal være vandret. For lamper med med tværgående glødetråd skal glødetråden være så vandret som muligt under målingen.
               
            
                  2.
               
               
                  Sideværts skal forlygterne rettes således, at lyset er så symetrisk som muligt med referencelinjen V-V.
               
            
                  3.
               
               
                  Lodret skal forlygten rettes, således at belysningen i punktet HV er 2 lx. Under disse omstændigheder skal afskæringslinjen være placeret mellem linjen H-H og linjen H-100 mm.
               
            
                  4.
               
               
                  Når forlygten rettes i overensstemmelse med punkt 2 og 3 ovenfor, skal belysningen opfylde overholde følgende værdier:
                  
                              4.1.
                           
                           
                              på linjen H-H og derover: 2 lx maks.
                           
                        
                              4.2.
                           
                           
                              på en linje 300 mm under linjen H-H og i en bredde af 900 mm på hver side af den lodrette linje V-V: ikke mindre end 8 lx.
                           
                        
                              4.3.
                           
                           
                              på en linje 600 mm under linjen H-H og i en bredde af 900 mm på hver side af den lodrette linje V-V: ikke mindre end 4 lx.
                           
                        
            Måleskærm
      
         
      (dimensioner i mm for en afstand på 10 m)
   
   
      BILAG 4
      
         MINDSTEKRAV FOR METODER TIL KONTROL AF PRODUKTIONENS OVERENSSTEMMELSE
      
      1.   GENERELT
      
                  1.1.
               
               
                  Overensstemmelseskriterierne anses for at være opfyldt i både mekanisk og geometrisk henseende, hvis der ikke forekommer afvigelser ud over uundgåelige variationer, som ligger inden for rammerne af kravene i dette regulativ.
               
            
                  1.2.
               
               
                  Hvad angår fotometriske præstationer anses masseproducerede forlygter ikke for uoverensstemmende, såfremt, ved prøvning af de fotometriske præstationer af enhver på tilfældig måde udtaget forlygte, som er udstyret med standardglødelampe, ingen målt værdi afviger i ugunstig retning med mere end 20 % fra de værdier, som foreskrives i dette regulativ.
               
            
                  1.3.
               
               
                  Såfremt resultaterne af de ovenfor beskrevne prøver ikke opfylder forskrifterne, gentages prøverne med en anden standardglødelampe.
               
            
                  1.4.
               
               
                  Der ses bort fra forlygter med åbenlyse fejl.
               
            
                  1.5.
               
               
                  Kromaticitetskoordinaterne skal være overholdt, når forlygten er monteret med en glødelampe, som er indstillet til en farvetemperatur svarende til Standard A.
                  De fotometriske præstationer af en forlygte, som afgiver selektivt gult lys, når den er monteret med en farveløs glødelampe, skal være lig værdierne i dette regulativ ganget med 0,84.
               
            2.   MINIMUMSKRAV TIL KONTROL AF PRODUKTIONENS OVERENSSTEMMELSE VED FABRIKANTEN
      For hver type forlygte skal indehaveren af godkendelsesmærket gennemføre mindst følgende prøvninger med passende intervaller. Prøvningerne skal udføres i overensstemmelse med bestemmelserne i dette regulativ.
      Konstateres der ved nogen prøvetagning manglende overensstemmelse hvad angår den pågældende type prøvning, udtages flere prøveeksemplarer, som prøves. Fabrikanten træffer de nødvendige foranstaltninger for at sikre, at produktionen bringes i overensstemmelse.
      2.1.   Prøvningernes art
      Overensstemmelsesprøvningen i dette regulativ skal omfatte fotometriske egenskaber.
      2.2.   Metoder, som anvendes ved prøvningerne
      
                  2.2.1.
               
               
                  Prøvningerne udføres generelt i overensstemmelse med metoderne i dette regulativ.
               
            
                  2.2.2.
               
               
                  Ved alle overensstemmelsesprøvninger, som foretages af fabrikanten, kan der efter tilladelse fra den kompetente myndighed, der er ansvarlig for godkendelsesprøvningerne, benyttes ækvivalente metoder. Det påhviler fabrikanten at godtgøre, at de anvendte metoder er ækvivalente med dem, som er fastlagt i dette regulativ.
               
            
                  2.2.3.
               
               
                  Anvendelse af punkt 2.2.1 og 2.2.2 forudsætter jævnlig kalibrering af prøvningsapparaturet og dets overensstemmelse med målinger foretaget af en kompetent myndighed.
               
            
                  2.2.4.
               
               
                  I alle tilfælde anvendes de referencemetoder, som er foreskrevet i dette regulativ, navnlig ved administrativ kontrol og prøveudtagning.
               
            2.3.   Prøveudtagningens art
      Der udtages på tilfældig måde prøver af forlygter fra en ensartet produktionsbatch. Ved en ensartet batch forstås et sæt forlygter af samme type, defineret i henhold til fabrikantens produktionsmetoder.
      Bedømmelsen skal sædvanligvis dække serieproduktion fra de enkelte fabrikker. En fabrikant kan dog behandle resultaterne fra flere fabrikker vedrørende samme type som én gruppe, forudsat at fabrikkerne anvender samme kvalitetsstyringssystem.
      2.4.   Målte og registrerede fotometriske egenskaber
      Den udtagne forlygteprøve underkastes fotometrisk måling i de punkter, som er fastlagt i regulativet, idet aflæsningen er begrænset ved punkterne HV, LH, RH, L 600 og R 600.
      2.5.   Godkendelseskriterier
      Fabrikanten er ansvarlig for, at der gennemføres en statistisk undersøgelse af prøvningsresultaterne, og for, at der efter aftale med den kompetente myndighed fastsættes kriterier for godkendelsen af de pågældende produkter, for at de kan være i overensstemmelse med de specifikationer, der er fastsat for overensstemmelseskontrol af produktionen i dette regulativs punkt 9.1.
      Acceptkriterierne skal være fastlagt således, at der med en konfidensgrænse på 95 % er en sandsynlighed på mindst 0,95 for at bestå kontrollen i overensstemmelse med bilag 5 (første prøveudtagning).
   
   
      BILAG 5
      
         MINDSTEKRAV TIL PRØVEUDTAGNING VED EN INSPEKTØR
      
      1.   GENERELT
      
                  1.1.
               
               
                  Overensstemmelseskravene anses for opfyldt i mekanisk og geometrisk henseende, såfremt forskellene ikke overstiger de uundgåelige fremstillingsvariationer inden for dette regulativs forskrifter.
               
            
                  1.2.
               
               
                  Hvad angår fotometriske præstationer anses masseproducerede forlygter ikke for uoverensstemmende, såfremt, ved prøvning af de fotometriske præstationer af enhver på tilfældig måde udtaget forlygte, som er udstyret med standardglødelampe, ingen målt værdi afviger i ugunstig retning med mere end 20 % fra de værdier, som foreskrives i dette regulativ.
               
            
                  1.3.
               
               
                  Kromaticitetskoordinaterne skal være overholdt, når forlygten er monteret med en glødelampe, som er indstillet til en farvetemperatur svarende til Standard A.
                  De fotometriske præstationer for en forlygte, som afgiver selektivt gult lys, når den er monteret med en farveløs glødelampe, skal ganges med 0,84.
               
            2.   FØRSTE PRØVEUDTAGNING
      Ved den første prøveudtagning udtages fire forlygter på tilfældig måde. Det første sæt på to prøveeksemplarer mærkes A og det andet sæt B.
      2.1.   Overensstemmelse
      2.1.1.   Efter udtagning af prøver ved den i figur 1 i dette bilag viste procedure anses masseproducerede forlygter ikke for uoverensstemmende, såfremt afvigelserne af de målte værdier for forlygterne i ugunstig retning er:
      2.1.1.1.   Prøve A
      
                  A1:
               
               
                  én forlygte
               
               
                  0 %
               
            
                  én forlygte: ikke over
               
               
                  20 %
               
            
                  A2:
               
               
                  begge forlygter over:
               
               
                  0 %
               
            
                  men ikke over
               
               
                  20 %
               
            gå til prøve B
      2.1.1.2.   Prøve B
      
                  B1:
               
               
                  begge forlygter
               
               
                  0 %
               
            2.2.   Manglende overensstemmelse
      2.2.1.   Efter udtagning af prøver ved den i figur 1 i dette bilag viste procedure anses masseproducerede forlygter for uoverensstemmende, og fabrikanten anmodes om at bringe sin produktion i overensstemmelse med forskrifterne (justering), såfremt afvigelserne af de målte værdier for forlygterne er:
      2.2.1.1.   Prøve A
      
                  A3:
               
               
                  én forlygte: ikke over
               
               
                  20 %
               
            
                  én forlygte over
               
               
                  20 %
               
            
                  men ikke over
               
               
                  30 %
               
            2.2.1.2.   Prøve B
      
                  B2:
               
               
                  i tilfælde A2
               
            
                  én forlygte over
               
               
                  0 %
               
            
                  men ikke over
               
               
                  20 %
               
            
                  én forlygte: ikke over
               
               
                  20 %
               
            
                  B3:
               
               
                  i tilfælde A2
               
            
                  én forlygte
               
               
                  0 %
               
            
                  én forlygte over
               
               
                  20 %
               
            
                  men ikke over
               
               
                  30 %
               
            2.3.   Inddragelse af godkendelse
      Efter udtagning af prøver ved den i figur 1 i dette bilag viste procedure anses prøverne for uoverensstemmende og vil punkt 10 blive bragt i anvendelse, såfremt afvigelserne af de målte værdier for forlygterne er:
      2.3.1.   Prøve A
      
                  A4:
               
               
                  én forlygte: ikke over
               
               
                  20 %
               
            
                  én forlygte over
               
               
                  30 %
               
            
                  A5:
               
               
                  begge forlygter over
               
               
                  20 %
               
            2.3.2.   Prøve B
      
                  B4:
               
               
                  i tilfælde A2
               
            
                  én forlygte over
               
               
                  0 %
               
            
                  men ikke over
               
               
                  20 %
               
            
                  én forlygte over
               
               
                  20 %
               
            
                  B5:
               
               
                  i tilfælde A2
               
            
                  begge forlygter over
               
               
                  20 %
               
            
                  B6:
               
               
                  i tilfælde A2
               
            
                  én forlygte
               
               
                  0 %
               
            
                  én forlygte over
               
               
                  30 %
               
            3.   GENTAGELSE AF PRØVEUDTAGNING
      I tilfælde A3, B2 og B3 skal prøveudtagningen senest to måneder efter anmeldelsen gentages ved udtagning af en tredje prøve C bestående af to forlygter og en fjerde prøve D bestående af to forlygter, fra beholdningen af enheder, som er produceret efter justering.
      3.1.   Overensstemmelse
      3.1.1.   Efter udtagning af prøver ved den i figur 1 i dette bilag viste procedure anses masseproducerede forlygter ikke for uoverensstemmende, såfremt afvigelserne af de målte værdier for forlygterne er:
      3.1.1.1.   Prøve C
      
                  C1:
               
               
                  én forlygte
               
               
                  0 %
               
            
                  én forlygte: ikke over
               
               
                  20 %
               
            
                  C2:
               
               
                  begge forlygter over
               
               
                  0 %
               
            
                  men ikke over
               
               
                  20 %
               
            gå til prøve D
      3.1.1.2.   Prøve D
      
                  D1:
               
               
                  i tilfælde C2
               
            
                  begge forlygter
               
               
                  0 %
               
            3.2.   Manglende overensstemmelse
      3.2.1.   Efter udtagning af prøver ved den i figur 1 i dette bilag viste procedure anses masseproducerede forlygter for uoverensstemmende, og fabrikanten anmodes om at bringe sin produktion i overensstemmelse med forskrifterne (justering), såfremt afvigelserne af de målte værdier for forlygterne er:
      3.2.1.1.   Prøve D
      
                  D2:
               
               
                  i tilfælde C2
               
            
                  én forlygte over
               
               
                  0 %
               
            
                  men ikke over
               
               
                  20 %
               
            
                  én forlygte: ikke over
               
               
                  20 %
               
            3.3.   Inddragelse af godkendelse
      Efter udtagning af prøver ved den i figur 1 i dette bilag viste procedure anses prøverne for uoverensstemmende og vil punkt 10 blive bragt i anvendelse, såfremt afvigelserne af de målte værdier for forlygterne er:
      3.3.1.   Prøve C
      
                  C3:
               
               
                  én forlygte: ikke over
               
               
                  20 %
               
            
                  én forlygte over
               
               
                  20 %
               
            
                  C4:
               
               
                  begge forlygter over
               
               
                  20 %
               
            3.3.2.   Prøve D
      
                  D3:
               
               
                  i tilfælde C2
               
            
                  én forlygte 0 eller over
               
               
                  0 %
               
            
                  én forlygte over
               
               
                  20 %